5.1 Les empreses familiars agràries que reuneixin els requisits que s'esmenten a continuació podran optar a realitzar un pla de modernització i desenvolupament integral:
a) Quan la renda del treball esmerçat en l'explotació per unitat de treball-home anual sigui inferior a la renda-objectiu indicada a l'article 7.
b) Quan el temps de treball esmerçat en activitats alienes a l'explotació sigui inferior a la meitat del temps de treball total del titular sol·licitant.
c) Quan l'interessat es comprometi a aplicar i mantenir durant el termini de realització un sistema de comptabilitat general que inclogui, com a mínim, l'enregistrament d'ingressos i despeses amb els seus justificants i l'establiment d'un balanç anual concernent a l'estat dels actius i els passius de l'explotació.
d) Quan l'interessat estigui en possessió d'un títol de formació professional agrària de segon grau o equivalent, o acrediti cinc anys de pràctica professional agrícola.
Aquest termini, però, podrà ser reduït en un temps equivalent al de la durada dels cursos agraris que hagi realitzat el titular.
5.2 El Departament d'Agricultura, Ramaderia i Pesca confereix prioritat als plans de modernització i desenvolupament integral per a les empreses familiars agràries que es trobin en alguna de les situacions següents:
a) Quan les explotacions estiguin ubicades en comarques i zones de muntanya o en zones desafavorides amb possibilitat d'incloure inversions per a projectes de caràcter turístic o artesanal.
b) Quan les explotacions presentin una aptitud particular per a determinades produccions i no hi hagi alternatives rendibles.
c) Quan el titular sigui un agricultor menor de quaranta anys.
d) Quan l'aportació de mà d'obra assalariada fixa, o la que resulti equivalent en salaris eventuals, no superi en el conjunt anual la familiar en jornades efectives.
e) Quan estiguin destinats preferentment a pal·liar els efectes negatius sobre l'economia de les famílies pageses de fenòmens catastròfics, essencialment climatològics.
5.3 En els programes territorials de modernització i desenvolupament de l'empresa familiar agrària es poden establir requisits complementaris en relació a l'especificitat agrària de l'àmbit territorial on està situada l'empresa.
5.4 El Departament d'Agricultura, Ramaderia i Pesca pot derogar temporalment algun dels requisits establerts en el pàragraf segon d'aquest article, d'acord amb les condicions específiques d'aplicació de la política socio-estructural comunitària a Catalunya.
5.1 Les empreses familiars agràries poden optar per realitzar un pla de modernització i de desenvolupament integral quan el titular es compromet a aplicar el pla de comptabilitat.
Preferentment, s'hi poden acollir quan el valor mitjà de la renda del treball esmerçat en l'empresa és inferior al salari brut mitjà dels treballadors no agraris de la comarca.
5.2 Excepcionalment, poden optar també per realitzar un pla de modernització i de desenvolupament integral les persones físiques, titulars o no d'empreses agràries, que compleixen el requisit de capacitat professional establert per l'article 2.c), encara que no compleixin els altres requisits del mateix article, si:
a) es comprometen a arribar a complir totes les condicions establertes per aquesta Llei;
b) un avantprojecte de pla de modernització i de desenvolupament integral acredita suficientment la possibilitat de complir tots aquells requisits abans de l'acabament de l'esmentat pla.
El Departament d'Agricultura, Ramaderia i Pesca confereix prioritat als plans de modernització i de desenvolupament integral per a les empreses familiars agràries quan l'aportació de mà d'obra assalariada fixa, o la que resulta equivalent en salaris eventuals, no supera en còmput anual la familar en jornades efectives.
En el cas de les empreses de conreu intensiu el Departament pot autoritzar que l'aportació de mà d'obra aliena sigui superior a la familiar en jornades efectives.
En els programes territorials de modernització i de desenvolupament de l'empresa familiar agraria es poden establir requisits complementaris en relació amb l'especificitat agrària de l'àmbit territorial on és situada l'empresa.